stanford-oval/wikipedia huggingface dataset:
เกาะรัตนโกสินทร์

| --- | --- |
พระบรมมหาราชวัง ศูนย์กลางของเกาะรัตนโกสินทร์
ภาพแผนที่เกาะรัตนโกสินทร์
เกาะรัตนโกสินทร์ที่ตั้งของหมู่เกาะรัตนโกสินทร์ในกรุงเทพมหานคร
ภูมิศาสตร์
ที่ตั้ง: แม่น้ำเจ้าพระยา, คลองรอบกรุง
พิกัด: 13°45′14″N 100°29′51″E﻿ / ﻿13.7540249°N 100.4973646°E﻿ / 13.7540249; 100.4973646
ประเภท: เกาะขุด
เกาะทั้งหมด: 2 เกาะ
เกาะหลัก: เกาะรัตนโกสินทร์ชั้นใน
พื้นที่: 4.142 ตารางกิโลเมตร (1.599 ตารางไมล์)
การปกครอง
 ไทย
เขตปกครองพิเศษ: กรุงเทพมหานคร
เขต: พระนคร
แขวง: พระบรมมหาราชวัง   วังบูรพาภิรมย์   วัดราชบพิธ   สำราญราษฎร์   ศาลเจ้าพ่อเสือ   เสาชิงช้า   บวรนิเวศ   ตลาดยอด   ชนะสงคราม
เมืองหลวง: พระบรมมหาราชวัง (วังหลวง)   เสาชิงช้า (ศาลาว่าการ)
แขวงใหญ่สุด: วังบูรพาภิรมย์ (ประชากร 8,489 คน)
ประชากรศาสตร์
เดมะนิม: ชาวพระนคร
ประชากร: 28,546 คน (2565)
ภาษา: ไทย, แต้จิ๋ว, หมิ่นใต้, ปัญจาบ, ฮินดี, คุชราต
กลุ่มชาติพันธุ์: ไทยสยาม, ไทยเชื้อสายจีน, ไทยเชื้อสายอินเดีย
ข้อมูลอื่น ๆ
เขตเวลา: ICT (UTC+7)
รหัสไปรษณีย์: 10200
เกาะรัตนโกสินทร์ เป็นพื้นที่ประวัติศาสตร์ในเขตพระนคร กรุงเทพมหานคร ฝั่งตะวันตกติดกับแม่น้ำเจ้าพระยา ส่วนฝั่งตะวันออกติดกับคลองหลายสาย แต่เดิมเป็นที่อยู่ของชาวจีนในสมัยกรุงธนบุรี เกาะนี้เป็นที่ตั้งของพระบรมมหาราชวังกับศาลหลักเมืองกรุงเทพมหานคร และสถานที่อื่นที่มีความสำคัญทางประวัติศาสตร์
ที่ตั้งและอาณาเขต

เดิม เกาะรัตนโกสินทร์มีอาณาเขตอยู่ในเขตพระนครทั้งหมด ล้อมรอบด้วยแม่น้ำเจ้าพระยาและคลองรอบกรุง มีพื้นที่ประมาณ 4.142 ตารางกิโลเมตร (2,589 ไร่) แบ่งออกเป็น 2 ชั้น คือ
เกาะรัตนโกสินทร์ชั้นใน คือ บริเวณที่มีอาณาเขตล้อมรอบด้วยแม่น้ำเจ้าพระยาและคลองคูเมืองเดิม (คลองหลอด) เคยเป็นส่วนหนึ่งของกรุงธนบุรีมาก่อน มีพื้นที่ประมาณ 1.647 ตารางกิโลเมตร (1,029 ไร่) ครอบคลุมท้องที่แขวงพระบรมมหาราชวังทั้งแขวง
เกาะรัตนโกสินทร์ชั้นนอก คือ บริเวณที่มีอาณาเขตอยู่ระหว่างคลองคูเมืองเดิมกับคลองรอบกรุง (คลองบางลำพู-คลองโอ่งอ่าง) ล้อมรอบด้วยคลองคูเมืองเดิม แม่น้ำเจ้าพระยาด้านทิศเหนือ คลองรอบกรุง และแม่น้ำเจ้าพระยาด้านทิศใต้ มีพื้นที่ประมาณ 2.495 ตารางกิโลเมตร (1,559 ไร่) ครอบคลุมท้องที่ส่วนใหญ่ของเขตพระนคร ได้แก่ แขวงชนะสงคราม แขวงบวรนิเวศ แขวงสำราญราษฎร์ แขวงศาลเจ้าพ่อเสือ แขวงเสาชิงช้า แขวงวัดราชบพิธ แขวงตลาดยอด และแขวงวังบูรพาภิรมย์
ปัจจุบัน ตามระเบียบสำนักนายกรัฐมนตรีว่าด้วยการอนุรักษ์และพัฒนากรุงรัตนโกสินทร์ และเมืองเก่า พ.ศ. 2564 ในข้อ 5 นับรวมพื้นที่เกาะรัตนโกสินทร์ในฝั่งพระนครเพิ่มในช่วงพื้นที่ที่อยู่ระหว่างคลองรอบกรุงกับคลองผดุงกรุงเกษม ซึ่งมีพื้นที่ประมาณ 4.741 ตารางกิโลเมตร (2,963 ไร่) ครอบคลุมท้องที่เขตพระนครในแขวงที่เหลือ คือ แขวงบ้านพานถม แขวงบางขุนพรหม และแขวงวัดสามพระยา รวมทั้งเขตป้อมปราบศัตรูพ่ายและเขตสัมพันธวงศ์ทั้งเขต เป็นพื้นที่ต่อเนื่องอีกด้วย ทำให้เกาะรัตนโกสินทร์มีพื้นที่ทั้งหมดประมาณ 8.883 ตารางกิโลเมตร (5,552 ไร่)
ประวัติศาสตร์

กรุงเทพมหานครได้สถาปนาขึ้นเป็นเมืองหลวงของไทยในปี พ.ศ. 2325 โดยพระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าฯ ให้ย้ายเมืองหลวงจากกรุงธนบุรีมาตั้งที่ตำบลบางกอก ทางฝั่งตะวันออกของแม่น้ำเจ้าพระยา เนื่องจากเหตุผลดังนี้
มีประชากรตั้งถิ่นฐานเพิ่มขึ้น ถ้าขยายเมืองออกไปทั้งสองฝั่งแม่น้ำจะไม่เหมาะสมแก่การปกป้องเมือง เพราะเมืองมีลักษณะเป็นเมืองอกแตก คือมีแม่น้ำไหลผ่านเมือง ทำให้ป้องกันข้าศึกได้ยาก และไม่สามารถขยายเมืองออกไปได้อีก
ฝั่งตะวันออกของแม่น้ำเจ้าพระยามีพื้นที่กว้างขวางกว่า สามารถขยายเมืองออกไปได้ในอนาคต
เมื่อ พ.ศ. 2520 หรือ 5 ปีก่อนพระราชพิธีสมโภชกรุงรัตนโกสินทร์ 200 ปี ทางราชการได้กำหนดชื่อ "เกาะรัตนโกสินทร์" ขึ้น เพื่อกำหนดไว้เป็นเขตปรับปรุงปฏิสังขรณ์ครั้งใหญ่ เพราะถือเป็นกรุงรัตนโกสินทร์ระยะแรกเริ่ม
ดูเพิ่ม

กรุงเทพมหานคร
เขตพระนคร
แหล่งข้อมูลอื่น

คู่มือการท่องเที่ยว Bangkok/Rattanakosin จากวิกิท่องเที่ยว (ในภาษาอังกฤษ)
13°45′14″N 100°29′51″E﻿ / ﻿13.754025°N 100.497365°E﻿ / 13.754025; 100.497365
แผนที่และภาพถ่ายทางอากาศของ เกาะรัตนโกสินทร์
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
เหตุเพลิงไหม้ซานติก้าผับ

| --- | --- |
ซากอาคารซานติก้าผับ หลังเกิดเหตุเพลิงไหม้ วันที่ 4 มกราคม 2552
วันที่: 1 มกราคม พ.ศ. 2552; 16 ปีก่อน (2552-01-01)
สถานที่: ซานติก้าผับ
ที่ตั้ง: 235/11 ซอยสุขุมวิท 63 ถนนสุขุมวิท แขวงคลองตันเหนือ เขตวัฒนา กรุงเทพมหานคร ประเทศไทย
พิกัด: 13°44′00″N 100°35′12″E﻿ / ﻿13.73333°N 100.58667°E﻿ / 13.73333; 100.58667
ประเภท: เพลิงไหม้
สาเหตุ: พลุ หรือ ระบบไฟฟ้าระเบิด
เสียชีวิต: 67 ราย
บาดเจ็บไม่ถึงตาย: 222 ราย
เหตุเพลิงไหม้ซานติก้าผับ เขตวัฒนา กรุงเทพมหานคร เกิดขึ้นในวันที่ 1 มกราคม พ.ศ. 2552 มีผู้เสียชีวิต 66 คน (สื่อมวลชนไทยรายงานว่าเสียชีวิต 66 คน)อายุต่ำสุด 17 ปี เด็กนักเรียนชาย 2 คน สูงสุดอายุ 51 ปี โดยสื่อมวลชนไทย รายงานผู้เสียชีวิตชื่อทรงพลถึง 3 ราย และนามสกุลคล้ายกันมาก ได้แก่ นาย ทรงพล หวังทวีวงศ์ นาย ทรงพล ธาโพธิ์ เสียชีวิตที่เกิดเหตุ และ นาย ทรงพล โปธา เสียชีวิตที่ สถาบันนิติเวช โรงพยาบาลรามาธิบดีในวันที่ 22 มีนาคม พบศพเพิ่มเติมอีกหนึ่งราย และบาดเจ็บอย่างน้อย 225 คนในจำนวนนี้บาดเจ็บสาหัส 45 ราย (สื่อมวลชนไทยรายงานว่า 222 คนที่บาดเจ็บ) เหตุเพลิงไหม้เกิดขึ้นหลังช่วงจัดงานปีใหม่ เวลา 00.35 น. ชาวต่างชาติจากประเทศออสเตรเลีย เบลเยียม ฝรั่งเศส ฟินแลนด์ ญี่ปุ่น เนปาล เนเธอร์แลนด์ สิงคโปร์ เกาหลีใต้ สวิตเซอร์แลนด์ สหราชอาณาจักร และสหรัฐอเมริกา ได้รับบาดเจ็บในเหตุนี้ด้วย และมีชาวต่างชาติจากประเทศสิงคโปร์ 3 ราย ประเทศญี่ปุ่น 1 รายประเทศซูดาน 1 รายเสียชีวิต ลูกครึ่งไทย-ญี่ปุ่น 1 ราย ลูกครึ่งไทย-พม่า 1 ราย ลูกครึ่งไทย-ฟิลิปปินส์ และ ลูกครึ่งไทย-แคนาดา 1 ราย
ก่อนเกิดเหตุ

ซานติก้าผับได้เปิดทำการมาตั้งแต่ ปี พ.ศ. 2547 ซานติก้าผับเป็นอาคารเดี่ยวในพื้นที่ประมาณ 500 ตารางเมตรปลูกอยู่ในพื้นที่ประมาณ 4 ไร่ ยกระดับ 3 ชั้น เป็น ชั้น1 ชั้น 2 และชั้นใต้ดิน  ซานติก้าผับ มีประตูทางออก 4 ประตู โดยแบ่งเป็น ประตูทางออกสำหรับบุคคลสำคัญ และ ประตูทางออกสำหรับออกไปสูบบุหรี่ ประตูทางออกหลัก 2 ประตู ซานติก้าผับได้รับการยอมรับว่าเป็นสถานบันเทิงที่มีชื่อเสียงและหรูหราที่สุดแห่งหนึ่งในประเทศไทยซึ่งมีกำหนดหมดสัญญาเช่าในวันที่ 1 มกราคม พ.ศ. 2552 ทางผับได้จัดงานอำลาวันสุดท้ายของผับขึ้นโดยเชิญ โจอี้ บอย และนักร้อง ดีเจ มาร่วมคืนฉลองส่งท้ายวันทำการวันสุดท้ายของซานติก้าผับ ใช้ชื่องานว่า "goodbye santika 2009"
วันเกิดเหตุ

31 ธันวาคม พ.ศ. 2551 มีผู้คนจำนวนมากเดินทางมาที่ผับเพื่อฉลองปีใหม่ ในค่ำคืนนั้น มีการจุดไฟเย็น ดื่มเหล้า ทานอาหารและแสดงดนตรี จำนวนคนร่วมงานคาดการณ์ว่ามากถึง 1000 คน ซึ่งเกิดกว่าขีดจำกัดของทางผับที่รับได้ประมาณ 500 คน นักท่องเที่ยวทั้งหมดเข้ามาจากทางประตูหน้าที่มีความกว้างสองเมตรครึ่ง จำนวนคนในผับแน่นขนัดทั้งสองชั้นและบริเวณบันได
ในวันที่ 1 มกราคม พ.ศ. 2552 นักท่องเที่ยวได้จุดพลุไฟเย็นในขณะที่เกิดเหตุเพลิงไหม้เมื่อมีการแจกพลุกระดาษให้กับนักท่องเที่ยวพวกเขาจุดพลุกระดาษจนไปติดไฟสปอร์ตไลท์ ขณะนั้น แม้ว่า เพลิงไหม้แล้ว นักท่องเที่ยวยังไม่ทราบว่าเกิดเหตุ มีคนตะโกนว่า "เอฟเฟกต์ เอฟเฟกต์" ภายหลังจึงพบหลักฐานในที่เกิดเหตุ หลักฐานดังกล่าวคือกล้องที่ตกอยู่ ซึ่งบันทึกภาพการแสดงในช่วงเวลาที่เกิดเหตุไฟไหม้ได้ เผยให้เห็นภาพการแสดงของวงเบิร์น ที่เมื่อแสดงจบนักร้องนำคนดังกล่าวก็ได้เดินออกไปข้างเวที ก่อนที่สเปเชียลเอฟเฟกต์จะถูกจุดขึ้นกลางเวที ในตอนนั้นที่นักร้องคนใหม่เดินเข้ามา ก่อนที่จะเกิดเพลิงไหม้ขึ้น ซึ่งภาพดังกล่าวเป็นสิ่งที่ยืนยันได้ว่าเพลิงที่ไหม้ซานติก้าผับ แท้จริงแล้วเกิดจากสเปเชียลเอฟเฟกต์ของเวที ซึ่งเกิดจากระบบไฟฟ้า ไม่ใช่พลุกระดาษที่นักร้องนำวงเบิร์นเป็นคนจุดภายหลังจากนั้นไฟฟ้าในอาคารได้ดับลง กว่าจะทราบว่าเป็นเพลิงไหม้ เพลิงก็ได้ทำการลุกไหม้จากบริเวณชั้นสอง ทำให้โครงสร้างถล่มลงมา เนื่องจากภายในผับมีวัตถุที่เอื้อต่อการเกิดเพลิงไหม้ อาทิ ผนังโฟม สุรา ฯลฯ เพลิงจึงลุกไหม้อย่างรวดเร็ว นักท่องเที่ยวพยายามหนีออกมาทางประตูด้านหน้า ซึ่งมีขนาดเพียงสองเมตรครึ่ง เนื่องจากไม่ทราบทางออกอื่น แต่ไม่สามารถออกมาได้เนื่องจากคนแน่นขนัดมาก และ ประตูมีขนาดเล็ก คนที่ล้มลงในสถานที่เกิดเหตุไม่สามารถลุกขึ้นมาได้และถูกเหยียบซ้ำสภาพศพหลายศพถูกทับกัน
ต้นเหตุ

ต้นเหตุการเกิดไฟไหม้ครั้งนี้ ตอนแรกทางตำรวจสันนิษฐานว่ามาจากการยิงพลุกระดาษ โดยก่อนเกิดไฟไหม้หลังจากวงเบิร์นได้แสดงเสร็จ มีการแจกไฟเย็น โดยการโยนให้กับนักท่องเที่ยวและมีการยิงพลุกระดาษจนไปติดสปอร์ตไลท์ด้านบนจึงเกิดประกายไฟและไฟไหม้ ในเวลาต่อมาทางตำรวจได้แจ้งจับนักร้องนำวงเบิร์น ด้วยข้อหาเป็นคนจุดพลุไฟ จนทำให้เกิดเพลิงไหม้
อย่างไรก็ตาม เมื่อทางสถาบันนิติวิทยาศาสตร์ กระทรวงยุติธรรม ได้เข้าตรวจสอบที่เกิดเหตุอีกครั้ง พวกเขาก็ได้พบกับหลักฐานชิ้นสำคัญซึ่งช่วยพิสูจน์ความบริสุทธิ์แก่นักร้องนำวงเบิร์นได้ รวมทั้งชี้ให้เห็นว่าแท้จริงแล้ว ต้นเพลิงมาจากอะไรกันแน่ หลักฐานดังกล่าวคือภาพจากกล้องวงจรปิดของซานติก้าผับ ซึ่งสามารถบันทึกภาพการแสดงในช่วงเวลาที่เกิดเหตุไฟไหม้ได้ เผยให้เห็นภาพการแสดงของวงเบิร์น ที่เมื่อแสดงจบนักร้องนำคนดังกล่าวก็ได้เดินออกไปข้างเวที ก่อนที่สเปเชียลเอฟเฟกต์จะถูกจุดขึ้นกลางเวที ในตอนนั้นที่นักร้องคนใหม่เดินเข้ามา ก่อนที่จะเกิดเพลิงไหม้ขึ้น ซึ่งภาพดังกล่าวเป็นสิ่งที่ยืนยันได้ว่าเพลิงที่ไหม้ซานติก้าผับ แท้จริงแล้วเกิดจากสเปเชียลเอฟเฟกต์ของเวทีและเกิดจากระบบไฟฟ้า ไม่ใช่พลุกระดาษที่ตำรวจกล่าวหาว่านักร้องนำวงเบิร์นเป็นคนจุด
หลังเกิดเหตุ

มีการสั่งย้ายผู้อำนวยการเขตปทุมวันและเขตวัฒนา และนำคดีฟ้องศาล ศาลฎีกามีคำสั่ง จำคุก นายวิสุข เสร็จสวัสดิ์ และและนายบุญชู เหล่าสีนาท กรรมการผู้มีอำนาจ บริษัทโฟกัสไลท์ ซาวน์ซิสเต็ม คนละ 3 ปี ทั้งให้ชดใช้โจทก์ร่วมที่บาดเจ็บและเสียชีวิต อีก 5.12 ล้านบาท
นอกจากนั้นมีกลุ่มผู้เสียหาย 12 คน ไปยื่นฟ้อง กทม. ต่อศาลปกครองกลาง เนื่องจากละเลยไม่ดำเนินการตรวจสอบและควบคุมอาคารที่เปิดเป็นสถานบริการ ซานติก้าผับ ศาลปกครองอ่านคำพิพากษาให้ กทม. ชดเชยค่าเสียหายให้ทั้ง 12 คน ในจำนวนร้อยละ 20 ของค่าเสียหายทั้งหมดที่ผู้เสียหายเรียกร้อง พร้อมดอกเบี้ย ร้อยละ 7.5 ต่อปี นับจากวันที่ศาลมีคำพิพากษา เนื่องจากศาลเห็นว่า กทม. มีส่วนร่วมในการปล่อยปละละเลยการตรวจตราสถานบันเทิง ซานติก้าผับ
ภายหลังเหตุเพลิงไหม้ซานติก้าผับมีการออก กฎกระทรวง กำหนดประเภทและระบบความปลอดภัยของอาคารที่ใช้เพื่อประกอบกิจการเป็นสถานบริการ พ.ศ. 2555 สาระสำคัญคือได้แบ่งขนาดพื้นที่บริการ 6 ประเภท ตามขนาดพื้นที่และลักษณะอาคารเดี่ยว หรือสถานบริการหลายประเทศรวมกัน กำหนดตำแหน่งบันไดหนีไฟอย่างน้อย 2 ทาง รวมถึงทางออก และประตูทางออก ที่สอดคล้องกับจำนวนคนสูงสุดที่อยู่ในพื้นที่บริการ มีการกำหนดโครงสร้างหลัก โครงสร้างหลังคาที่ต้องมีอัตราทนไฟ รวมทั้งมีอุปกรณ์ป้องกันไฟไหม้ เครื่องดับเพลิงแบบมือถือ หรือหัวจ่ายน้ำดับเพลิง ตามขนาดสถานบริการ เป็นต้น
วันที่ 22 มีนาคม พ.ศ. 2552 ได้มีการพบชิ้นส่วนกระดูกเพิ่มเติมที่ชั้นสองของอาคารส่งผลให้ พ.ต.ต.อุเทน ทักขิโน พนักงานสอบสวน.ทองหล่อเดินทางมารับชิ้นส่วนกระดูกและซากโทรศัพท์มือถือไอโฟนอย่างไรก็ตามไม่ได้มีการเปิดเผยผลการสอบสวนแต่อย่างใด
ปัจจุบันซอยเอกมัย 11 ซึ่งเป็นที่ตั้งเดิมของซานติก้า ถูกพัฒนาเป็นคอมมูนิตี้มอล แอท เอกมัย
ผู้เสียชีวิต

มีผู้เสียชีวิตในระหว่างการชุมนุมทุกเหตุการณ์ทั้งหมด 66 ราย
บุคคล
| 0 | 1 | 2 |
| --- | --- | --- |
|  น.ส. กุลธิดา หอมพิกุล อายุ 29 ปี  น.ส. สิรภัทร มณีสว่างวงศ์ อายุ 24 ปี  น.ส. กานต์ธิดา วิโนทัย อายุ 30 ปี  น.ส. ภัชรีย์ คุ้มผล อายุ 25 ปี  นาย ต่อศักดิ์ อยู่โต อายุ 51 ปี  นาย กานต์ ไกรศรี อายุ 37 ปี  นาย สุรศักดิ์ สุวรรณวิเศษกุล อายุ 17 ปี  นาย กริช ณรงค์ อายุ 36 ปี  น.ส. วิไลรัฐ ยงค์รัมย์ อายุ 23 ปี  น.ส. อนงลักษณ์ อาจนนลา อายุ 26 ปี  น.ส. อัมแพวา บูรพาพิธักษ์ภูมิ อายุ 37 ปี  น.ส. พรรณทิพา บัวมาก อายุ 31 ปี  น.ส. แพง อัยรา อายุ 28 ปี  นาย ชาญวิทย์ วุฒิเลิศอนันต์ อายุ 22 ปี  น.ส. สุมาลี เมฆทรัพย์ อายุ 26 ปี  นาย ยศธร กุภาพันธ์ อายุ 17 ปี  นาย ทรงพล หวังทวีวงศ์ อายุ 24 ปี  น.ส. ลีลาวดี บุญพรม อายุ 34 ปี  นาย เฉลิมชนม์ บุญพรม อายุ 20 ปี  น.ส .การดา บุญเหง้า อายุ 24 ปี  น.ส. รุ่งนภา ไทยประเสริฐ อายุ 30 ปี  นาย สมิต ยินดีธรรมกิจ อายุ 25 ปี  |  นาย ปุณรัตน์ แสนเมืองชิน อายุ 30 ปี  น.ส. พิมพ์ฤดี อินทร์สุข อายุ 26 ปี  น.ส. พรพิมล หลำจำนงค์ อายุ 21 ปี  นาย เสกสรร กิ่งแก้ว อายุ 30 ปี  นาย ธนวัติ พรมยศ อายุ 27 ปี  นาย มีศักดิ์ แก้วละเอียด อายุ 29 ปี  นาย สุรพล เมฆไพร อายุ 21 ปี  นาย มงคล วันบันเทิง อายุ 22 ปี  น.ส. สุมัทธนา คุ้มม่วง อายุ 25 ปี  น.ส. จันทร์เจ้า แผนสมบูรณ์ อายุ 29 ปี  น.ส. พรเพ็ญ อมรรัตน์โชติ อายุ 30 ปี  Mr. LU WEIYE อายุ 26 ปี ชาวสิงคโปร์  น.ส. ชาลัยกา ชาเวส พานแก้ว อายุ 28 ปี  Mr. WIN KYAW DHYDB ชาวพม่า  Mr. BEE SOON LESLIE อายุ 41 ปี ชาวสิงคโปร์  น.ส. บุศรินทร์ สินทรัพย์ อายุ 30 ปี  นาย กษิดิส เหมือนเดช อายุ 25 ปี  น.ส. จีราภัทร กลีบเมฆ อายุ 32 ปี  นาย พันธกานต์ เจริญพานิช อายุ 21 ปี  นาย มาร์ค เลาพิกานนท์ อายุ 28 ปี  น.ส. ปัญญา ไชยสิทธิ์ อายุ 30 ปี  น.ส. ธัญญาภรณ์ ต้นสวรรค์ อายุ 26 ปี  |  น.ส. อภิชญา สิริกมลรุ่งโรจน์ อายุ 23 ปี  นาง มณีวัลย์ อุบลมณี อายุ 29 ปี  Mr. Teo sze siong ชาวสิงคโปร์  นาง จรินทร์ ซูซูกิ อายุ 30 ปี  นาย ทิวากร ปิณฑะบุตร อายุ 27 ปี  นาย จักรชัย น่วมเจริญ อายุ 20 ปี  น.ส. วีณา กาญจนวิจิตร อายุ 29 ปี  น.ส. วราศรี ปัญญาทิพย์ อายุ 26 ปี  นาย นคร เจริญศุภกุล อายุ 31 ปี  น.ส. วัลยา ซำคง อายุ 34 ปี  น.ส. กฤติมา ตันติจตุรพร อายุ 29 ปี  นาย ศุภฤกษ์ พัฒนสิน อายุ 22 ปี  น.ส. จีระพันธุ์ มาพรม อายุ 27 ปี  นาย อาทิตย์เทพ ปฐมานุรักษ์ อายุ 35 ปี  นาย ทรงพล โปทา  นาย ยุทธนา ตันไพบูลย์ผล อายุ 26 ปี  น.ส. วิภาพรรณ ถนอมปัญญารักษ์ อายุ 30 ปี  น.ส. วิระฉัตร เทียนทอง อายุ 24 ปี  น.ส. เดือนเพ็ญ พรมทอง อายุ 24 ปี  นาย เคอิจิ วาดะ อายุ 25 ปี ชาวญี่ปุ่น  น.ส. มนันท์ยา บุญสาร อายุ 47 ปี  น.ส. มายะดะห์ ฮัซซัน อาลี อะห์หมัด อายุ 25 ปี ชาวซูดาน  |
สื่อร่วมสมัย

ข่าวดังข้ามเวลา ตอน "Countdown มรณะ" ออกอากาศเมื่อวันที่ 30 มีนาคม พ.ศ. 2558 ทางช่องโมเดิร์นไนน์ทีวี
ดูเพิ่ม

เหตุเพลิงไหม้เมาน์เทน บี
หมู่บ้านป่ากล้วย

| หมู่บ้านป่ากล้วย Ban Pa Kluai |
| --- | --- |
  ภาพถ่ายเก่าชาวหมู่บ้านป่ากล้วยในปี พ.ศ. 2499 พิกัดภูมิศาสตร์:17.61891° 100.18991° 
ข้อมูลทั่วไป
ตำบล: คุ้งตะเภา
อำเภอ: เมือง
จังหวัด: อุตรดิตถ์
รหัสไปรษณีย์: 53000
การปกครอง
ผู้ใหญ่บ้าน: นายประพันธ์ เกตุศรี (หมู่ 1), นายไพทูรย์ พรหมน้อย (หมู่ 2) กำนันตำบลคุ้งตะเภา
ข้อมูลสถิติ
พื้นที่: -
ประชากร: -

หมู่บ้านป่ากล้วย หรือ บ้านป่ากล้วย เป็นหมู่บ้านหนึ่งในตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ ชาวบ้านส่วนใหญ่นับถือพระพุทธศาสนานิกายเถรวาท มีวัดประจำหมู่บ้าน  1 แห่ง และ โรงเรียนระดับพื้นฐาน 1 โรง มีเส้นทางคมนาคมหลักคือถนนเอเชีย  (ทางหลวงแผ่นดินหมายเลข 11) ด้านเศรษฐกิจ ชาวบ้านประกอบอาชีพเกษตรกรรมเป็นส่วนใหญ่
ประวัติ

หมู่บ้านป่ากล้วย ตั้งมาแต่เมื่อใดไม่มีปรากฏหลักฐาน แต่จากหลักฐานการอนุญาตให้ตั้งวัดของทางราชการ สามารถสันนิษฐานได้ว่าหมู่บ้านแห่งนี้มีมาก่อน พ.ศ. 2400 แล้ว โดยชาวบ้านป่ากล้วยที่เป็นผู้เริ่มมาตั้งรกรากอยู่ที่นี้เป็นกลุ่มแรกคือ ผู้ใหญ่ลี นุ่มนวล มีคนเมื่อแรกตั้งหมู่บ้านประมาณ 30 คน
ความเป็นมาชื่อหมู่บ้านป่ากล้วย มาจากในบริเวณที่ตั้งหมู่บ้านมีต้นกล้วยขึ้นมากเรียงไปตลอดตลิ่งริมฝั่งแม่น้ำน่านเก่า เรียกแถบนั้นว่า "บ้านบน" และอีกส่วนหนึ่งตั้งอยู่ในที่ราบตะกอนแม่น้ำพัด (แม่น้ำน่าน) ในแถบทางเหนือหมู่บ้านตรงข้ามตำบลท่าเสา เรียกว่า บ้านล่าง หรือบ้านป่าพุทรา เนื่องจากแถบนั้นมีต้นพุทราขึ้นหนาแน่น ต่อมาในปี พ.ศ. 2462 ผู้ใหญ่เสริม ผู้ใหญ่บ้านป่ากล้วย-ป่าพุทราในขณะนั้น ได้ขอให้รวมเปลี่ยนชื่อหมู่บ้านมาเป็นบ้านป่ากล้วยแทน และใช้ชื่อนี้มาจนปัจจุบัน นอกจากนี้ในหมู่บ้านป่ากล้วยยังบุ่งน้ำเก่าอยู่แห่งหนึ่งคือ บุ่งยายสี ใช้สำหรับอุปโภคบริโภคมาแต่อดีต ปัจจุบันบุ่งแห่งนี้ยังคงมีอยู่ โดยทางการได้มาทำประโยชน์ขุดลอกเป็นอ่างเก็บน้ำขนาดเล็กสำหรับใช้ในหมู่บ้าน
หมู่บ้านป่ากล้วย เป็นหมู่บ้านแรกในตำบลคุ้งตะเภาที่มีอาคารอุโบสถก่ออิฐถือปูนเป็นแห่งแรก โดยอาคารโรงอุโบสถแห่งนี้สร้างในปี พ.ศ. 2430 ตั้งอยู่ภายในวัดประจำหมู่บ้านคือวัดป่ากล้วย ที่ตั้งมาตั้งแต่ปี พ.ศ. 2395 โดยอุโบสถหลังนี้สร้างโดยดำริของหลวงพ่ออินทร์ พระอุปัชฌาย์ และพระเกจิอาจารย์สำคัญของอำเภอบางโพในสมัยนั้น ที่ได้เป็นต้นศรัทธานำญาติโยมร่วมสร้างหลังจากได้มีโอกาสเข้าเฝ้าถวายพระพรพระบาทสมเด็จพระจุลจอมเกล้าเจ้าอยู่หัว ณ พลับพลาบริเวณหาดท่าทราย ตรงข้ามกับวัดป่ากล้วย เมื่อคราวเสด็จประพาสอุตรดิตถ์
นอกจากหมู่บ้านแห่งนี้จะเป็นหมู่บ้านที่มีอาคารก่ออิฐถือปูนเป็นแห่งแรกแล้ว หมู่บ้านป่ากล้วยยังเป็นสถานที่ตั้งของสำนักเรียนพระปริยัติธรรมแห่งแรกของตำบล โดยได้ก่อตั้งในปี พ.ศ. 2500 ตามดำริของพระมหาจรูญ คุตฺตจิตฺโต (พรหมน้อย) ซึ่งทำให้หลังจากนั้นไม่นาน พระมหาปรีชา ปริญฺญาโณ (คืนประคอง) ลูกศิษย์ของพระมหาจรูญที่เป็นคนบ้านป่ากล้วย ได้เข้าอุปสมบทและศึกษาพระปริยัติธรรมจนสอบได้เป็นพระภิกษุเปรียญธรรม ๙ ประโยค เป็นรูปแรกของจังหวัดอุตรดิตถ์  และหลังจากนั้นได้มีชาวบ้านป่ากล้วยได้เข้ามาอุปสมบทเพื่อศึกษาพระปริยัติธรรมและสอบได้เป็นเปรียญหลายคน จนในปี พ.ศ. 2539 สามเณรสัญญา โปร่งใจ (พระมหาสัญญา ปญฺญาวิจิตฺโต) คนบ้านป่ากล้วย ได้สอบไล่ได้เปรียญธรรม ๙ ประโยคในขณะเป็นสามเณร (ประโยค ๙ นาคหลวง) ขณะอายุได้ 21 ปี (สำนักเรียนวัดประยุรวงศาวาสวรวิหาร) ทำให้ท่านเป็นสามเณรชาวอุตรดิตถ์รูปแรกและรูปเดียวในปัจจุบัน (2552) ที่ได้รับพระบรมราชานุเคราะห์จากพระบาทสมเด็จพระเจ้าอยู่หัว ทรงรับเป็นนาคหลวง อุปสมบทในวัดพระศรีรัตนศาสดาราม
วัฒนธรรมประเพณี

ประชาชนส่วนใหญ่นับถือศาสนาพุทธเถรวาท ประเพณีต่าง ๆ ยึดถือปฏิบัติเหมือนกันกับชาวพุทธเถรวาทในแถบใกล้เคียง เช่น บวชพระ ประเพณีแต่งงาน งานศพ ฯลฯ
วัดประจำหมู่บ้าน

ดูเพิ่ม: วัดป่ากล้วย
วัดป่ากล้วย ตั้งอยู่ที่หมู่ 2 บ้านป่ากล้วย ตำบลคุ้งตะเภา อำเภอเมือง จังหวัดอุตรดิตถ์ วัดป่ากล้วย ดำเนินการก่อสร้างขึ้นในปีใดไม่มีหลักฐานแน่ชัด วัดมีที่ดินที่ตั้งวัดจำนวน 11 ไร่ 3 งาน 85 ตารางวา พุทธศาสนิกชนได้ร่วมใจกันสร้างวัดนี้เพื่อเป็นที่ประกอบศาสนกิจและกิจกรรมของชุมชน ได้รับพระราชทานวิสุงคามสีมาเมื่อ พ.ศ. 2420 ปัจจุบันมี พระครูสุธรรมาจารย์ (พร้อม ธนปาโล) เป็นเจ้าอาวาส
โรงเรียนประจำหมู่บ้าน

โรงเรียนป่ากล้วยเสริมวิทยา เป็น โรงเรียนประจำหมู่บ้านป่ากล้วย ตั้งอยู่ที่ บ้านป่ากล้วย ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนป่ากล้วยเสริมวิทยาเป็นโรงเรียนในกลุ่มคุ้งตะเภา-ถ้ำฉลอง แบ่งการเปิดการสอนเป็น ระดับประถมศึกษา และระดับก่อนประถมศึกษา
โรงเรียนป่ากล้วยเสริมวิทยา เดิมชื่อว่า โรงเรียนวัดป่ากล้วย หมู่ที่ 2 ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ เปิดทำการเรียนการสอนครั้งแรกในปี พ.ศ. 2465 โดยอาศัยศาลาการเปรียญวัดป่ากล้วยเป็นสถานที่เรียน (ได้อาศัยเรียนอยู่ที่วัดป่ากล้วยจนถึง พ.ศ. 2514 จึงย้ายมายังที่ตั้งปัจจุบัน)
โรงเรียนป่ากล้วยเสริมวิทยาได้ดำเนินการจัดการเรียนการสอน โดยทำการสอนครั้งแรก ตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 มี นายจันทร์ พุทธรักขิต เป็นครูใหญ่คนแรก ปัจจุบันเปิดทำการสอนเป็น 2 ระดับชั้น คือระดับก่อนประถมศึกษา และระดับประถมศึกษา มีนายประวะเรศ  เพ็ชรช้าง ดำรงตำแหน่ง ผู้อำนวยการโรงเรียนป่ากล้วยเสริมวิทยา
ดูเพิ่ม

| ด ค กหน่วยการปกครองและสถานที่สำคัญในตำบลคุ้งตะเภา |
| --- | --- | --- |
| หมู่บ้าน |  หมู่บ้านป่ากล้วย (หมู่ 1-2)  หมู่บ้านป่าขนุน(หมู่ 3)  หมู่บ้านคุ้งตะเภา (หมู่ 4)  หมู่บ้านหัวหาด (หมู่ 5)  หมู่บ้านหาดเสือเต้น (หมู่ 6,8)  หมู่บ้านบ่อพระ (หมู่ 7)  |  |
| ศาสนสถาน |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  วัดหนองปล้อง  วัดบ่อพระ  |  |
| สถานศึกษา |  โรงเรียนบ้านคุ้งตะเภา  โรงเรียนบ้านหัวหาด  โรงเรียนบ้านบ่อพระ  โรงเรียนป่าขนุนเจริญวิทยา (ประถมและมัธยมต้น)  โรงเรียนบ้านหาดเสือเต้น (ประถมและมัธยมต้น)  สำนักศาสนศึกษาวัดคุ้งตะเภา (สำนักเรียนของคณะสงฆ์)  |  |
| การท่องเที่ยว |  อนุสาวรีย์คู่บารมีกู้แผ่นดิน (หมู่บ้านคุ้งตะเภา)  สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)  พิพิธภัณฑ์พื้นบ้านวัดคุ้งตะเภา (วัดคุ้งตะเภา)  หลวงพ่อสุวรรณเภตรา (วัดคุ้งตะเภา)  หลวงพ่อสุโขสัมฤทธิ์ (วัดคุ้งตะเภา)  สวนพฤกษศาสตร์สมุนไพรวัดคุ้งตะเภา (วัดคุ้งตะเภา)  ต้นบุนนาควัดคุ้งตะเภา (วัดคุ้งตะเภา)  บึงทุ่งกะโล่ (เขตหมู่บ้านคุ้งตะเภา)  |  |
แหล่งข้อมูลอื่น

แผนที่และภาพถ่ายทางอากาศของ หมู่บ้านป่ากล้วย
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°37′48″N 100°07′21″E﻿ / ﻿17.629987°N 100.122537°E﻿ / 17.629987; 100.122537
วัดป่ากล้วย
สมบัติ ศรีสุรินทร์

| สมบัติ ศรีสุรินทร์ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงการต่างประเทศ
ดำรงตำแหน่ง 14 เมษายน พ.ศ. 2535 – 9 มิถุนายน พ.ศ. 2535
นายกรัฐมนตรี: พลเอก สุจินดา คราประยูร
 
ข้อมูลส่วนบุคคล
เกิด: 29 สิงหาคม พ.ศ. 2489 (78 ปี) อำเภอเมืองสุรินทร์ จังหวัดสุรินทร์ ประเทศไทย
พรรคการเมือง: เพื่อไทย

สมบัติ ศรีสุรินทร์ (เกิด 29 สิงหาคม พ.ศ. 2489) อดีตรัฐมนตรีช่วยว่าการกระทรวงการต่างประเทศ ในรัฐบาลพลเอก สุจินดา คราประยูร อดีตสมาชิกสภาผู้แทนราษฎรจังหวัดสุรินทร์ สังกัดพรรคเพื่อไทย
ประวัติ

สมบัติ ศรีสุรินทร์ เกิดเมื่อวันที่ 29 สิงหาคม พ.ศ. 2489 ที่ตำบลในเมือง อำเภอเมือง จังหวัดสุรินทร์ เป็นบุตรของนายต่วน กับนางประยงค์ ศรีสุรินทร์ และเป็นหลานของรองอำมาตย์ตรี ขุนศรีสุรินทร์พาณิชย์ (陈振乾) สำเร็จการศึกษาระดับปริญญาตรี จากมหาวิทยาลัยลีดส์ (Leeds University)  และปริญญาโท M.COM จากมหาวิทยาลัยเบอร์มิงแฮม (University of Birmingham) ประเทศอังกฤษ อดีตเคยเป็นอาจารย์ประจำที่คณะพาณิชยศาสตร์และการบัญชี จุฬาลงกรณ์มหาวิทยาลัย
การทำงาน

สมบัติ ศรีสุรินทร์ ได้รับเลือกตั้งเป็นสมาชิกสภาผู้แทนราษฎรจังหวัดสุรินทร์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย ต่อมาในปี พ.ศ. 2529 ได้ย้ายมาสังกัดพรรครวมไทย ได้รับเลือกตั้งอีกสมัยในการเลือกตั้ง พ.ศ. 2531 จากนั้นได้ย้ายมาสังกัดพรรคสามัคคีธรรม ในการเลือกตั้งเดือนมีนาคม พ.ศ. 2535 และพรรคความหวังใหม่ ในการเลือกตั้งเดือนกันยายน พ.ศ. 2535
ในการเลือกตั้ง พ.ศ. 2538 สังกัดพรรคชาติไทย และย้ายกลับไปสังกัดพรรคความหวังใหม่อีกครั้งในการเลือกตั้ง พ.ศ. 2539 ต่อมาในการเลือกตั้ง พ.ศ. 2544 เขาลงสมัครรับเลือกตั้งในเขตเลือกตั้งที่ 5 ในสังกัดพรรคความหวังใหม่ แต่พ่ายให้กับนายประดุจ มั่นหมาย จากพรรคไทยรักไทย ซึ่งต่อมาเขาจึงได้ย้ายมาสังกัดพรรคไทยรักไทยด้วย แต่ในการเลือกตั้งปี พ.ศ. 2550 ได้ลงสมัครในนามพรรคเพื่อแผ่นดิน แต่ไม่ได้รับการเลือกตั้ง โดยแพ้ให้กับผู้สมัครจากพรรคพลังประชาชนทั้งหมด
ในการเลือกตั้ง พ.ศ. 2554 เขาได้รับเลือกตั้งเป็น ส.ส. อีกสมัยในนามพรรคเพื่อไทย
สมบัติ ศรีสุรินทร์ เคยได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลพลเอก สุจินดา คราประยูร (ครม.48) ก่อนจะเกิดเหตุการณ์พฤษภาทมิฬ
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

สมบัติ ศรีสุรินทร์ เก็บถาวร 2013-10-07 ที่ เวย์แบ็กแมชชีน จากเว็บไซต์พรรคเพื่อไทย
| ด ค กคณะรัฐมนตรีคณะที่ 48 ของไทย |
| --- | --- | --- |
| นายกรัฐมนตรี |  สุจินดา คราประยูร  มีชัย ฤชุพันธุ์ (รักษาราชการแทน)  |  |
| รองนายกรัฐมนตรี |  มีชัย ฤชุพันธุ์  ณรงค์ วงศ์วรรณ  สมบุญ ระหงษ์  มนตรี พงษ์พานิช  สมัคร สุนทรเวช  |  |
| สำนักนายกรัฐมนตรี |  ใหม่ ศิรินวกุล  ชัชวาลย์ ชมภูแดง  กร ทัพพะรังสี  สุชน ชามพูนท  วัฒนา อัศวเหม  ปิยะณัฐ วัชราภรณ์  ชัยภักดิ์ ศิริวัฒน์  ทินพันธุ์ นาคะตะ  |  |
| กลาโหม |  สุจินดา คราประยูร  ชัชชม กันหลง  |  |
| การคลัง |  สุธี สิงห์เสน่ห์  ชวลิต โอสถานุเคราะห์  |  |
| การต่างประเทศ |  ปองพล อดิเรกสาร  สมบัติ ศรีสุรินทร์  |  |
| เกษตรและสหกรณ์ |  พินิจ จันทรสุรินทร์  สันติ ชัยวิรัตนะ  ยุทธ อังกินันทน์  วโรทัย ภิญญสาสน์  |  |
| คมนาคม |  บรรหาร ศิลปอาชา  เสนาะ เทียนทอง  สุวัจน์ ลิปตพัลลภ  กำชัย เรืองกาญจนเศรษฐ์  |  |
| พาณิชย์ |  อนุวรรตน์ วัฒนพงศ์ศิริ  หม่อมราชวงศ์ปรีดิยาธร เทวกุล  สัมพันธ์ เลิศนุวัฒน์  พวงเล็ก บุญเชียง  |  |
| มหาดไทย |  อนันต์ กลินทะ  วิโรจน์ เปาอินทร์ (ขณะรักษาการ)  วีระ ปิตรชาติ  สุชาติ ตันเจริญ  ประภัตร โพธสุธน  |  |
| ยุติธรรม |  สวัสดิ์ คำประกอบ  |  |
| วิทยาศาสตร์ เทคโนโลยีและสิ่งแวดล้อม |  ประยุทธ์ ศิริพานิชย์  กิตติศักดิ์ หัตถสงเคราะห์  |  |
| ศึกษาธิการ |  สมบุญ ระหงษ์  ชูชีพ หาญสวัสดิ์  ไพโรจน์ เครือรัตน์  เงิน บุญสุภา  |  |
| สาธารณสุข |  บุญพันธ์ แขวัฒนะ  สมศักดิ์ เทพสุทิน  จรูญ งามพิเชษฐ์  |  |
| อุตสาหกรรม |  สมพงษ์ อมรวิวัฒน์  เรืองวิทย์ ลิกค์  อุดมศักดิ์ ทั่งทอง  |  |
| ทบวงมหาวิทยาลัย |  ทวิช กลิ่นประทุม  |  |
| โฆษกประจำสำนักนายกรัฐมนตรี |  วิษณุ เครืองาม  อภิชาติ หาลำเจียก  ประเทือง วิจารณ์ปรีชา  วุฒิ สุโกศล  |  |
 พ้นจากตำแหน่ง  รัฐมนตรีช่วยว่าการ
โรงเรียนวัดทุ่งเศรษฐี

| โรงเรียนวัดทุ่งเศรษฐี |
| --- | --- |
Wat Thung Setthi School
ข้อมูล
ชื่ออื่น: ท.ศ.
ประเภท: โรงเรียนรัฐ สพฐ.อต.เขต 1
สถาปนา: พ.ศ. 2510
ผู้อำนวยการ: นายสมชาย รอดเกลี้ยง
สี: ชมพู
คำขวัญ: สุสฺสูสํ ลภเตปญฺญํ การฟังที่ดีย่อมเกิดปัญญา
โรงเรียนวัดทุ่งเศรษฐี (อังกฤษ: Wat Thung Setthi School) เป็นโรงเรียนประจำหมู่บ้านห้วยบง ตั้งอยู่ที่ หมู่ 7 บ้านห้วยบง ตำบลป่าเซ่า อำเภอเมือง จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนวัดทุ่งเศรษฐี เดิมชื่อว่า โรงเรียนวัดทุ่งเศรษฐีราษฎร์ศรัทธาธรรม เปิดทำการเรียนการสอนครั้งแรกในปี พ.ศ. 2510 โดยอาศัยเงินบริจาคของราษฎรในการเริ่มต้นจัดสร้างอาคารเรียน
ปัจจุบัน โรงเรียนวัดทุ่งเศรษฐีเปิดทำการสอนเป็น 2 ระดับชั้น คือระดับก่อนประถมศึกษา และระดับประถมศึกษา มี นายสมชาย รอดเกลี้ยง ดำรงตำแหน่ง ผู้อำนวยการโรงเรียนวัดทุ่งเศรษฐีคนปัจจุบัน
โรงเรียนวัดทุ่งเศรษฐี เป็นสถานศึกษาที่ได้รับรางวัลโรงเรียนพระราชทานระดับประถมศึกษา ประจำปี พ.ศ. 2541)
ที่ตั้ง

โรงเรียนวัดทุ่งเศรษฐี ตั้งอยู่ที่หมู่บ้านห้วยบง  หมู่ที่ 7 ตำบลป่าเซ่า อำเภอเมือง จังหวัดอุตรดิตถ์ ในเขตปฏิรูปที่ดิน (สปก.) มีเนื้อที่ 10 ไร่ 77.2 ตารางวา โรงเรียนระยะทางห่างจากสำนักงานเขตพื้นที่การศึกษาอุตรดิตถ์ เขต 1 เป็นระยะทาง 8 กิโลเมตร พื้นที่ส่วนมากเป็นที่ราบ เหมาะกับการทำนา ทำไร่ โดยมีอาณาเขตติดต่อดังต่อไปนี้
ทิศเหนือ ติดต่อกับบ้านบ่อพระ ตำบลคุ้งตะเภา
ทิศใต้ ติดต่อกับบ้านเขาตอง ตำบลหาดกรวด
ทิศตะวันออก ติดต่อกับบ้านไผ่ใหญ่  ตำบลหาดกรวด
ทิศตะวันตก ติดต่อกับทุ่งกะโล่